Ehdotus: neuvoston asetus kansainvälisen yhteisön konfliktien seurauksena joko tiettyjen alueiden siirtymävaiheen siviilihallinnon varmistamiseksi tai rauhansopimusten täytäntöönpanemiseksi käyttöön ottamien tiettyjen toimintojen tukemisesta /* KOM/2000/0095 lopull. - CNS 2000/0042 */



Virallinen lehti nro C 177 E , 27/06/2000 s. 0091 - 0092



Ehdotus: NEUVOSTON ASETUS kansainvälisen yhteisön konfliktien seurauksena joko tiettyjen alueiden siirtymävaiheen siviilihallinnon varmistamiseksi tai rauhansopimusten täytäntöönpanemiseksi käyttöön ottamien tiettyjen toimintojen tukemisesta (komission esittämä) PERUSTELUT Kansainvälinen yhteisö on eräiden konfliktien poliittisin keinoin tapahtuvassa ratkaisemisessa joutunut ottamaan käyttöön toimintoja, joilla huolehditaan rauhansopimusten tiettyjen osa-alueiden täytäntöönpanosta tai varmistetaan asianomaisten alueiden siviilihallinto siirtymävaiheessa. Lontoossa 8. ja 9. joulukuuta 1995 pidetyssä konferenssissa nimettiin Bosniaa ja Hertsegovinaa koskevan rauhansopimuksen siviilihallintoa koskevien määräysten täytäntöönpanemista varten Bosnian ja Hertsegovinan korkea edustaja. Euroopan unioni osallistuu Bosnian ja Hertsegovinan rauhansopimuksen täytäntöönpanoon huolehtimalla valvonnasta ja vastaamalla kustannusten tasapuolista jakoa noudattaen osasta kustannuksia, jotka ovat välttämättömiä korkean edustajan johtaman operaation onnistumiseksi. Yhdistyneiden Kansakuntien turvallisuusneuvoston päätöslauselmassa vahvistettiin 10. kesäkuuta 1999 Kosovon siviilihallinnon järjestämisen periaatteet (UNMIK). UNMIK-operaatiota johtaa YK:n pääsihteerin erityisedustaja. YK:n pääsihteeri halusi antaa Kosovon talouden jälleenrakentamisen, kunnostamisen ja kehittämisen Euroopan unionin tehtäväksi. Euroopan unioni huolehtii sille UNMIK-operaatiossa annetun vastuualueen toteutuksesta. Koska yhteisöllä ei ole oikeusperustaa, jolla voitaisiin rahoittaa kyseisten toimintojen perustaminen ja toiminta, asiaa koskevia yhteisiä toimintoja [1] on hyväksytty YUTP:n yhteydessä. [1] Yhteinen toiminta 95/545/YUTP 11 päivältä joulukuuta 1995, jonka neuvosto on hyväksynyt Euroopan unionista tehdyn sopimuksen J.3 artiklan perusteella, Euroopan unionin osallistumisesta Bosnian ja Hertsegovinan rauhansopimuksen täytäntöönpanorakenteisiin, sellaisena kuin se on viimeksi muutettuna yhteisellä toiminnalla 99/844/YUTP 17 päivältä joulukuuta 1999. Tämän vuoksi olisi säädettävä yhteisön oikeusperusta, joka mahdollistaa kyseisten toimintojen sekä sellaisten toimintojen rahoittamisen, joita kansainvälinen yhteisö saattaa ottaa käyttöön tulevaisuudessa ja joita yhteisö päättää tukea. Tämä antaisi yhteisölle mahdollisuuden toimia nopeasti tapauksissa, joissa yhteisön on konfliktien vuoksi tuettava näitä toimintoja. Tässä neuvoston asetuksen ehdotuksessa säädetään oikeudellisesta kehyksestä, joka antaa yhteisölle mahdollisuuden osallistua kyseisten toimintojen rahoitukseen varmistaen samalla kyseisen rahoituksen avoimuuden. Rahoitus tapahtuu tuen muodossa. Komissio tekee tämän asetuksen perusteella rahoituspäätökset 29 päivänä kesäkuuta 1999 tehdyssä neuvoston päätöksen 1999/468/EY 4 artiklassa säädettyä hallintomenettelyä noudattaen. Nämä päätökset tehdään asianomaisten toimintojen yksityiskohtaisten talousarvioiden perusteella. Komissio, joka toimii yhteisön puolesta, tekee rahoitussopimukset näiden toimintojen kanssa. Rahoitussopimuksissa määritellään tuen määrä, hyväksyttävät kustannukset, tukiajanjakso, täytäntöönpanoa, valvontaa ja hallintoa koskevat yksityiskohtaiset säännöt sekä Euroopan yhteisön tuen lopullinen kohde. 2000/0042 (CNS) Ehdotus: NEUVOSTON ASETUS kansainvälisen yhteisön konfliktien seurauksena joko tiettyjen alueiden siirtymävaiheen siviilihallinnon varmistamiseksi tai rauhansopimusten täytäntöönpanemiseksi käyttöön ottamien tiettyjen toimintojen tukemisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 308 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo seuraavaa: (1) Voidakseen vaikuttaa konfliktien ratkaisemiseen myönteisellä tavalla kansainväliselle yhteisölle saattaa olla välttämätöntä perustaa toimintoja, joilla varmistetaan tiettyjen alueiden siirtymävaiheen siviilihallinto ja rauhansopimusten täytäntöönpano. (2) Euroopan yhteisön olisi kyettävä osallistumaan täysimääräisesti näiden toimintojen perustamiseen ja toimintaan. (3) Olisi säädettävä oikeusperusta, jolla voidaan kattaa yhteisön näille toiminnoille myöntämä taloudellinen tuki ja varmistaa rahoituksen avoimuus. (4) Kaksi tällaista toimintoa on otettu jo käyttöön: Yhdistyneiden Kansakuntien väliaikaisen hallinnon operaatio Kosovossa (UNMIK) ja Bosnian ja Hertsegovinan korkean edustajan toimisto (OHR). (5) Tämän vuoksi olisi säädettävä oikeusperusta, joka mahdollistaa yhteisön osallistumisen näihin toimintoihin. (6) Tätä oikeusperustaa olisi voitava laajentaa, jotta yhteisö voi osallistua sellaisten vastaavanlaisten toimintojen perustamiseen ja toimintaan, joita kansainvälinen yhteisö saattaa ottaa käyttöön tulevaisuudessa ja joita yhteisö päättää tukea. (7) Tämän asetuksen täytäntöönpanemiseksi tarvittavat toimenpiteet ovat menettelystä komissiolle siirrettyä täytäntöönpanovaltaa käytettäessä 29 päivänä kesäkuuta 1999 tehdyn neuvoston päätöksen 1999/468/EY 2 artiklassa tarkoitettuja hallintotoimenpiteitä, mistä syystä ne olisi vahvistettava kyseisen päätöksen 4 artiklassa tarkoitettua hallintomenettelyä noudattaen. (8) Perustamissopimuksessa ei ole muuta tämän asetuksen antamiseen valtuuttavaa määräystä kuin 308 artikla, ON ANTANUT TÄMÄN ASETUKSEN: 1 artikla 1. Yhteisö osallistuu sellaisten liitteessä lueteltujen toimintojen perustamisen ja toiminnan rahoittamiseen, joita kansainvälinen yhteisö ottaa käyttöön konfliktien seurauksena joko tiettyjen alueiden siirtymävaiheen siviilihallinnon varmistamiseksi tai rauhansopimusten täytäntöönpanemiseksi. 2. Neuvosto voi määräenemmistöllä komission ehdotuksesta päättää liitteen muuttamisesta. 2 artikla 1. Rahoitus tapahtuu 1 artiklassa tarkoitettujen toimintojen talousarvioille annettavan tuen muodossa. 2. Rahoituspäätökset annetaan 4 artiklan 2 kohdassa säädettyä menettelyä noudattaen. 3 artikla 1. Komissio toteuttaa tässä asetuksessa tarkoitettuja ja Euroopan yhteisöjen yleisestä talousarviosta rahoitettavia toimia Euroopan yhteisöjen yleiseen talousarvioon sovellettavan varainhoitoasetuksen mukaisesti. 2. Tuen määrä, hyväksyttävät kustannukset, tukiajanjakso, täytäntöönpanoa, valvontaa ja hallintoa koskevat yksityiskohtaiset säännöt sekä Euroopan yhteisön tuen lopullinen kohde määritellään Euroopan yhteisön puolesta toimivan komission ja edunsaajatoimintojen välillä tehtävässä rahoitussopimuksessa. 4 artikla 1. Komissiota avustaa hallintokomitea, joka koostuu jäsenvaltioiden edustajista ja jonka puheenjohtajana toimii komission edustaja. 2. Tähän kohtaan viitattaessa noudatetaan päätöksen 1999/468/EY 4 artiklassa säädettyä hallintomenettelyä. 3. Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi. 5 artikla Rahoitussopimuksissa sekä niistä johtuvissa täytäntöönpanosopimuksissa tai -asiakirjoissa on määrättävä nimenomaan siitä, että komissio, sen valtuuttamat elimet, tilintarkastustuomioistuin ja Euroopan petostentorjuntavirasto (OLAF) voivat tarvittaessa tehdä tarkastuksen paikalla. 6 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...]. Neuvoston puolesta Puheenjohtaja LIITE TÄMÄN ASETUKSEN 1 ARTIKLASSA TARKOITETUT TOIMINNOT Yhdistyneiden Kansakuntien väliaikaisen hallinnon operaatio Kosovossa (UNMIK). Neljäs pilari. Bosnian ja Hertsegovinan korkean edustajan toimisto (OHR). RAHOITUSSELVITYS 1. TOIMENPITEEN NIMI Ehdotus neuvoston asetukseksi kansainvälisen yhteisön konfliktien seurauksena käyttöön ottamien tiettyjen toimintojen tukemisesta tiettyjen alueiden siirtymävaiheen siviilihallinnon varmistamiseksi ja rauhansopimusten täytäntöönpanemiseksi. 2. BUDJETTIKOHTA / -KOHDAT Luku B7-54, momentti B7-547. 3. OIKEUSPERUSTA Euroopan yhteisön perustamissopimuksen 308 artikla. Liitteenä oleva asetusehdotus. 4. TOIMENPITEEN KUVAUS 4.1 Toimenpiteen yleistavoite Yhteisö voi asetuksen turvin rahoittaa kansainvälisen yhteisön konfliktien seurauksena käyttöön ottamien tiettyjen toimintojen perustamista ja toimintaa tiettyjen alueiden siirtymävaiheen siviilihallinnon varmistamiseksi tai rauhansopimusten täytäntöönpanemiseksi. 4.2 Toimenpiteen kesto ja sen uusimista koskevat yksityiskohtaiset säännöt Määräämätön: asetusta sovelletaan myös sellaisten toimintojen rahoittamiseen, joita kansainvälinen yhteisö saattaa ottaa käyttöön tulevaisuudessa ja joita yhteisö päättää tukea. 5. MENOJEN JA TULOJEN LUOKITUS 5.1 Ei-pakolliset menot 5.2 Jaksotetut määrärahat 5.3 Oletettu tulolaji Ei tuloja. 6. MENO-/TULOLAJI - tuen osuus 100 prosenttia, - yhteisrahoitus muiden julkisen tai yksityisen sektorin tulolähteiden kanssa. - Onko tuki maksettava takaisin osittain tai kokonaan siinä tapauksessa, että toimenpide on taloudellisesti kannattava- Ei ole. - Aiheutuuko esitetystä toimesta muutos tuloihin- Ei aiheuta. 7. RAHOITUSVAIKUTUKSET 7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde) Kansainvälinen yhteisö on ottanut käyttöön kaksi toimintoa - Bosnian ja Hertsegovinan korkean edustajan toimiston Bosniassa ja Hertsegovinassa sekä UNMIK-operaation Kosovossa. Korkean edustajan toimiston talousarvio vuodelle 2000 on noin 28 miljoonaa euroa. Euroopan yhteisön rahoitusosuus on 53 prosenttia siitä. Euroopan yhteisö vastaa UNMIK-operaation neljännen pilarin koko talousarviosta. Vuoden 2000 talousarvion määrä on noin 12 miljoonaa euroa. Vuonna 2000 ainoastaan osa kyseisistä talousarvioista rahoitetaan tämän asetuksen mukaisesti. Tämän varainhoitovuoden osalta on jo päätetty osasta rahoituksesta YUTP:n yhteydessä. Komissio päättää kyseisen asetuksen mukaisesti asianomaisten toimintojen rahoituksesta. Nämä päätökset tehdään asianomaisten toimintojen yksityiskohtaisten talousarvioiden perusteella. Tuen määrä, hyväksyttävät kustannukset, tukiajanjakso, täytäntöönpanoa, valvontaa ja hallintoa koskevat yksityiskohtaiset säännöt sekä Euroopan yhteisön tuen lopullinen kohde määritellään Euroopan yhteisön puolesta toimivan komission ja edunsaajatoimintojen välillä vuosittain tehtävässä rahoitussopimuksessa. 7.2 Kustannusten jakautuminen eri tekijöiden kesken Maksusitoumusmäärärahat (miljoonaa euroa, käyvät hinnat) >TAULUKON PAIKKA> 7.3 Talousarvion B osaan sisältyvät hallinnolliset ja tekniset toimintamenot (määrät ovat suuntaa-antavia ja edellyttäen että talousarviomenettelystä ei muuta johdu) Ei sovelleta. 7.4 Maksusitoumusmäärärahojen/maksumäärärahojen aikataulu Maksusitoumusmäärärahat (miljoonaa ecua) >TAULUKON PAIKKA> 8. PETOSTENVASTAISET TOIMENPITEET - suunnitellut erityiset valvontatoimenpiteet Rahoitussopimuksissa sekä niistä johtuvissa täytäntöönpanosopimuksissa tai -asiakirjoissa on määrättävä nimenomaan siitä, että komissio, sen valtuuttamat elimet, tilintarkastustuomioistuin ja Euroopan petostentorjuntavirasto (OLAF) voivat tarvittaessa tehdä tarkastuksen paikalla. 9. KUSTANNUSTEHOKKUUSANALYYSI 9.1 Määrälliset erityistavoitteet ja kohderyhmä Yhteisön osallistuminen kyseisessä asetuksessa tarkoitettujen toimintojen rahoitukseen mahdollistaa niille määrättyjen tehtävien suorittamisen. Niiden tehtävänä on varmistaa väliaikaisesti asianomaisten alueiden hallintorakenteiden luominen, lujittaminen ja toiminta. Niiden tehtävänä on myös eräissä tapauksissa varmistaa rauhansopimusten täytäntöönpano. Nämä toiminnot ovat erittäin tärkeitä asianomaisten alueiden vakauden säilyttämiseksi. Toiminnoista on suoraa hyötyä asianomaisten alueiden väestölle (kolme miljoonaa asukasta Bosniassa ja Hertsegovinassa ja kaksi miljoonaa asukasta Kosovossa). 9.2 Toimenpiteiden perustelut - Asetuksen asianomaisilla toiminnoilla edistetään tietyillä alueilla rauhan säilyttämistä ja vakautta konfliktien jälkeen. Yhteisön osallistuminen mahdollistaa niiden tehtävien suorittamisen tällä alalla. - Toimenpiteen toteuttamisessa käytettävien menettelytapojen valinta Asetuksessa säädetään, että rahoitus tapahtuu tuen muodossa. 9.3 Toimenpiteiden seuranta ja arviointi Bosniassa ja Hertsegovinassa toimintaa hallinnoi ECRO avun hajautetun täytäntöönpanon mukaisesti. Komissio arvioi toimintaa talousarvion toteuttamista koskevan toimivaltansa mukaisesti. 10. HALLINTOMENOT (YLEISEN TALOUSARVION PÄÄLUOKAN III KOHTA A) Tarvittavien hallintoresurssien tosiasiallinen käyttöönotto riippuu komission vuotuisesta varojen myöntämisestä tekemästä päätöksestä, jossa otetaan huomioon budjettiviranomaisen sallima ylimääräinen henkilöstö ja ylimääräiset määrärahat. Lisätarpeet eivät missään tapauksessa saa vaikuttaa päätökseen, jonka komissio tekee seuraavista asioista: - henkilöstöresursseja koskevat pyynnöt - varojen myöntäminen. 10.1 Vaikutus henkilöstön määrään >TAULUKON PAIKKA> (1) Talousarvion A osa. 10.2 Lisähenkilöstön taloudellinen kokonaisvaikutus (euroa) >TAULUKON PAIKKA> 10.3 Toimenpiteestä, erityisesti komiteoiden ja asiantuntijaryhmien kokouksista aiheutuvien muiden toimintamenojen kasvu (euroa) >TAULUKON PAIKKA> (1) Hallintokomitea Määrät vastaavat toimenpiteen kokonaiskustannuksia, jos toimenpiteen kesto on määrätty, ja kustannuksia 12 kuukauden jaksolta, jos toimenpiteen kesto on määräämätön.